section_heading: Redovništvo i studij
paragraph_text: Dana 14. kolovoza 2006. Jakob Chavanne pristupio je cistercitskome redu i postao novakom u opatiji Heiligenkreuz: redovničko je ime Johannes Paul dobio u spomen na tada nedavno preminulog papu Ivana Pavla II. Nakon položenih privremenih redovničkih zavjeta, od 2007. do 2012. studirao je teologiju na Filozofsko-teološkoj visokoj školi Benedikt XVI. u Heiligenkreuzu. Diozese Linz: Sport- und Olympiakaplan Pater Johannes Paul Chavanne, pristupljeno 20. prosinca 2021. Još za vrijeme studija bio je angažiran kao znanstveni suradnik Instituta za pastoralno bogoslovlje i religijsku pedagogiju (njem. Pastoraltheologie und Religionspädagogik). U kolovozu 2010. položio je trajne redovničke zavjete.